S-1922/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 16. desember 2008 á hendur S-kk-þgf H-kk-þgf E-kk-þgf, Hraunbæ 107, Reykjavík, fyrir brot gegn lögum um ávana- og fíkniefni, með því að hafa aðfaranótt sunnudagsins 24. ágúst 2008 á Tryggvagötu í Reykjavík, móts við hús nr. 22, haft í vörslum sínum, í buxnavasa, 0,19 g af amfetamíni og 0,81 g af kókaíni.

Þetta er talið varða við 2. gr. sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar vörslur á kókaíni, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 að því er varðar vörslur á amfetamíni.

Þess er krafist að ákærði verði dæmdur til refsingar. Þá er gerð krafa um upptöku á framangreindum fíkniefnum, sem hald var lagt á, sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í þinghaldi 19. febrúar sl. var málið nr. S-147/2009 sameinað máli þessu en í því er ákærða gefið að sök, með ákæru útgefinni 3. febrúar 2009, „umferðarlagabrot með því að hafa fimmtudaginn 18. október 2007 ekið bifreiðinni PA-245 undir áhrifum ávana- og fíkniefna og óhæfur til að stjórna henni örugglega og sviptur ökurétti vestur Kópavogsbraut í Kópavogi og svo norður Skjólbraut, þar sem akstri lauk“.

Er þetta talið varða við 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006. Er þess krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákæra dags. 16. desember 2008.

Fram kemur í frumskýrslu lögreglu að aðfaranótt sunnudagsins 24. ágúst 2008 hafi lögreglumenn verið við eftirlit í miðborginni í Tryggvagötu þegar þeir hafi haft afskipti af ákærða vegna gruns um vörslu fíkniefna. Hafi hann heimilað leit á sér og hafi fundist í buxnavasa hans smáræði af ætluðu amfetamíni sem þeir lögðu hald á. Samkvæmt fyrirliggjandi efnaskýrslu tæknideildar lögreglu reyndist efni þetta vera 0,19 g af amfetamíni og 0,81 g af kókaíni.

Lögregluskýrsla var tekin af ákærða 23. september 2008 vegna málsins og neitaði hann þá að tjá sig um málið. Er skýrsla var tekin af honum við aðalmeðferð málsins kvaðst hann ekki kannast við að hafa verið á ferð í Tryggvagötu á umræddum tíma. Kvaðst hann minnast þess að hafa verið að skemmta sér í bænum en ekki í Tryggvagötu og lögreglan hefði ekki haft afskipti af honum.

Lögreglumaðurinn E-kk-nf V-kk-nf kvaðst hafa verið við eftirlit í miðbænum í hópi nokkurra lögreglumanna, er þeir höfðu afskipti af ákærða, á móts við veitingastaðinn Amsterdam í Tryggvagötu. Hefðu þeir fengið heimild hjá honum til að leita á honum og fundið umrædd fíkniefni. Hefði einn úr þeirra hópi, J-kk-nf G-kk-nf S-kk-nf, borið kennsl á ákærða.

J-kk-nf G-kk-nf S-kk-nf lögreglumaður kvaðst hafa verið í hópi lögreglumanna í eftirlitsferð umrædda nótt er þeir sáu til ferða ákærða. Þar sem vitnið kvaðst þekkja ákærða frá fyrri tíð þá hafi hann haldið sig til hlés þegar afskipti lögreglumannanna hófust. Hefði hann staðið í um 10 metra fjarlægð og séð að lögreglumennirnir leituðu á honum og fundu á honum fíkniefni.

Niðurstaða

Með framburði lögreglumannanna E-kk-ef V-kk-ef og J-kk-ef G-kk-ef S-kk-ef telst sannað, gegn neitun ákærða, að hann hafi í greint sinn verið með þau efni í vörslu sinni sem við nánari rannsókn reyndust vera 0,19 g af amfetamíni og 0,81 g af kókaíni. Verður hann því sakfelldur fyrir þá háttsemi og telst brot hans réttilega fært til refsiákvæða í ákæru.

Ákæra dags. 3. febrúar 2009.

Samkvæmt frumskýrslu barst lögreglu tilkynning kl. 16.30, fimmtudaginn 18. október 2008, um að bifreiðin PA-245 væri á ferðinni á Kópavogsbraut og ökumaður hennar væri sviptur ökurétti. Fóru lögreglumennirnir Þ-kk-nf Þ-kk-nf G-kk-nf og Á-kvk-nf E-kvk-nf Þ-kvk-nf á vettvang. Kemur fram að er þau hafi ekið Kópavogsbraut til vesturs hafi þau séð hvar fyrrgreindri bifreið var ekið frá Kvennafangelsinu í Kópavogi í átt að Kópavogsbraut og hafi karlmaður setið undir stýri. Hafi þau þá snúið við á gatnamótum Kópavogsbrautar og Urðarbrautar. Á leiðinni hafi þau séð að bifreiðinni PA-245 var ekið frá Kópavogsbraut áleiðis norður Skjólbraut. Hafi þau því ekið einnig inn Skjólbrautina og komið þar að PA-245 kyrrstæðri innst inni í botni götunnar. Hafi ökumaður hennar, ákærði í máli þessu, reynst vera sá sami og þau sáu aka frá kvennafangelsinu. Hafi hann reynst vera sviptur ökurétti og strokusýni sem tekið hafi verið af honum hafi sýnt jákvæða svörun við amfetamíni, kókaíni og kannabisefni. Hafi því verið ákveðið að taka úr honum blóðsýni.

Í vettvangsskýrslu sem ákærði undirritar kemur fram að hann kjósi að tjá sig ekkert um málið.

Fyrir liggur í málinu matsgerð Rannsóknarstofu í lyfja- og eiturefnafræði dags. 19. nóvember 2007. Kemur þar fram að í þvagi hafi fundist amfetamín, kókaín og kannabínóðar og í blóði hafi mælst kókaín 60 ng/ml og tetrahýdrókannabínól 4,0 ng/ml. Amfetamín hafi ekki mælst í blóði.

Ákærði kvaðst ekki hafa ekið bifreiðinni í greint sinn en kannaðist hins vegar við að hafa verið undir áhrifum ávana- og fíkniefna. Sagðist hann hafa setið í farþegasæti bifreiðarinnar, við hlið ökumannsins, en bróðir hans, Þ-kk-nf Ó-kk-nf, hefði ekið. Með þeim í bifreiðinni hefðu verið tvær stúlkur. Hefði Þ-kk-nf stöðvað bifreiðina við hús á Skjólbrautinni því sjálfur hefði hann ætlað að kaupa þar hass. Þ-kk-nf hefði farið út að reykja og sjálfur hefði hann einnig farið út úr bifreiðinni. Hann kvaðst hins vegar hafa gleymt peningum sínum í bifreiðinni og því fengið bíllyklana lánaða hjá Þ-kk-þgf. Kvaðst ákærði hafa opnað bifreiðina, bílstjóramegin, og náð þar í veskið í hólf á milli framsætanna. Er hann hefði verið kominn út aftur hefði lögreglan komið að og handtekið hann. Spurður hvar bróðir hans og stúlkurnar hefðu verið á þeim tíma sagði hann að þau „löbbuðu sem sagt bara eitthvað eða tóku einhvern hring, að fá sér sígó“. Kvaðst ákærði telja að ástæða þess að bróðir hans hefði ekki gefið sig fram á vettvangi væri sú að hann hefði vitað að ákærði væri að kaupa sér hass og ekki viljað tengjast því. Spurður hvenær hann hefði fyrst orðið var við lögregluna sagðist ákærði líklega hafa séð þá stuttu áður í kyrrstæðri bifreið. Hann hefði svo séð þá aftur þegar þeir óku inn götuna til þeirra. Tók ákærði fram að þennan dag hefði verið „grenjandi rigning“ og því furðulegt að lögreglan hefði séð hann undir stýri. Ákærði sagðist ekki hafa upplýst lögregluna um það hver hefði ekið bifreiðinni því faðir hans hefði kennt honum að við slíkar aðstæður skyldi hann neita að tjá sig.

Lögreglumaðurinn Þ-kk-nf Þ-kk-nf G-kk-nf lýsti afskiptum lögreglumannanna í greint sinn. Hefðu þau séð til ferða ákærða þar sem þau óku vestur Kópavogsbraut. Hefði ákærði þá verið að aka upp frá kvennafangelsinu í átt að Kópavogsbraut. Hefðu þau ekið fram hjá bifreið hans þar sem hún var kyrrstæð á gatnamótunum. Hefðu þau séð ákærða mjög greinilega. Þau hefðu síðan ekið áfram og snúið við á hringtorgi þarna aðeins vestar, en á meðan hefðu þau fylgst með ákærða í baksýnisspegli. Hefði hann beygt upp af Kópavogsbraut og inn Skjólbraut. Hefðu þau misst sjónar af honum í skamman tíma er hann beygði upp Skjólbrautina. Þegar þau komu að örskömmu síðar hefði bifreiðin verið kyrrstæð en hann kvaðst ekki muna hvort bifreiðin hefði verið í gangi. Ákærði hefði setið undir stýri og verið einn í bifreiðinni. Kvaðst hann ekki minnast þess að aðrir hefðu verið við hana eða að ákærði hefði talað um einhverja aðra í því sambandi. Aðspurt kvaðst vitnið engan vafa leika á því í sínum huga að ákærði hefði einnig setið undir stýri bifreiðarinnar þegar þau óku fram hjá honum, enda hefðu þau ekið nálægt honum og séð hann mjög greinilega.

Á-kvk-nf E-kvk-nf Þ-kvk-nf lögreglumaður lýsti atvikum mjög á sama veg og vitnið Þ-kk-nf Þ-kk-nf. Sagði hún að Þ-kk-nf Þ-kk-nf hafi ekið lögreglubifreiðinni í greint sinn en hún setið í framsæti lögreglubifreiðarinnar. Kvaðst hún hafa náð að fylgjast allan tímann með akstri ákærða þar til þau komu að bifreið hans þar sem hún hefði verið kyrrstæð innst inni í botnlanganum á Skjólbraut. Hefði ákærði verið einn í bifreiðinni og setið undir stýri þegar þau komu að. Minntist hún ekki að hafa séð til ferða annarra þar í kring. Þá kvaðst hún ekki muna hvort ákærði hefði eitthvað tjáð sig eitthvað um málið á staðnum. Sagðist hún hafa séð ákærða vel þegar þó óku fyrst fram hjá honum. Þau hefðu ekið rólega og gæti hún staðfest að það hefði verið ákærði sem þar sat undir stýri.

Vitnið Þ-kk-nf Ó-kk-nf E-kk-nf kom fyrir dóminn. Kvaðst hann hafa ekið bifreiðinni PA-245 í greint sinn. Auk hans hefðu verið í bifreiðinni ákærði og tvær stúlkur, G-kvk-nf og E-kvk-nf, en hann og ákærði hefðu sótt þær í Fjölsmiðjuna í Kópavogi. Spurður um hvaða leið þeir hefðu ekið kvaðst vitnið ekki muna eftir því enda væri minni hans ekki gott því hann hefði drukkið mikið á þessum tíma. Kvaðst vitnið hafa rölt í burtu frá bifreiðinni þar sem þeir stöðvuðu hana. Hefði hann ætlað að fá sér að reykja auk þess sem hann hefði haft grun um að ákærði ætlaði jafnvel að fara að kaupa sér hass og vildi hann þá ekki vera staddur þar nálægt. Kvaðst hann hafa afhent ákærða kveikjuláslyklana vegna þess að hann hefði beðið ákærða um að aka bifreiðinni til baka þar sem sjálfur ætlaði hann að fá sér bjór á leiðinni til baka. Hefði hann staðið í þeirri trú að ákærði hefði farið inn í eitthvert hús þarna til að heimsækja kunningja sinn. Hefði hann svo séð, eftir kannski fimm til átta mínútur, hvar lögreglan kom á vettvang og hafði tal af ákærða. Hefði hann þá talið heppilegast að blanda sér ekki í það og láta sig hverfa, enda hefði hann vitað að ákærði hefði verið í neyslu á þessum tíma. Kvaðst hann ekkert geta sagt til um hvað um stúlkurnar varð. Í framhaldi hefði hann svo tekið leigubifreið af staðnum og farið heim til móður sinnar.

Niðurstaða

Ákærði neitar að hafa ekið í greint sinn en kannast við að hafa verið undir áhrifum fíkniefna. Lögreglumennirnir Þ-kk-nf Þ-kk-nf G-kk-nf og Á-kvk-nf E-kvk-nf Þ-kvk-nf kveðast hafa séð ákærða greinilega þar sem hann sat undir stýri bifreiðarinnar PA-245 og ók frá kvennafangelsinu upp á Kópavogsbraut og síðan áfram upp Skjólbraut. Þau hafi þá snúið við og komið á vettvang örskömmu síðar. Hafi ákærði þá setið undir stýri bifreiðarinnar og enginn annar þar sjáanlegur. Er ekkert komið fram um að ákærði hafi þá minnst á að bróðir hans, Þ-kk-nf Ó-kk-nf,hafi ekið bifreiðinni eða að með honum hafi verið einhverjar stúlkur sem ekki hafa verið nánar tilgreindar og því ekki gefið skýrslu fyrir dómi. Er það mat dómsins að framburður ákærða og bróður hans, Þ-kk-ef Ó-kk-ef, sé með ólíkindablæ, ótrúverðugur og að engu hafandi. Með framburði framangreindra lögreglumanna og öðrum gögnum málsins þykir sannað að ákærði hafi framið það brot sem í ákæru greinir og þar telst réttilega fært til refsiákvæða.

Ákvörðun refsingar

Samkvæmt fyrirliggjandi sakavottorði hefur ákærði, allt frá árinu 1997, hlotið fjóra dóma og gengist undir tvær lögreglustjórasáttir. Tvívegis vegna þjófnaðar og tilrauna til þjófnaðar, tvívegis fyrir fíkniefnabrot og tvívegis fyrir ölvunarakstur og önnur umferðarlagabrot. Síðast var ákærða gert að greiða 28.000 króna sekt vegna vörslu fíkniefna með lögreglustjórasátt 13. nóvember 2007. Ákærði hefur nú verið fundinn sekur um að aka bifreið undir áhrifum ávana- og fíkniefna og sviptur ökurétti auk þess að fyrir að haft í sínum vörslum fíkniefni. Að þessu virtu, og með vísan til 77. og 78. gr. almennra hegningarlaga, þykir refsing hans hæfilega ákveðin fangelsi í 30 daga. Ákærði greiði og 130.000 króna sekt í ríkissjóð innan fjögurra vikna en sæti ella fangelsi í 10 daga.

Ákærði er og sviptur ökurétti ævilangt.

Upptæk eru gerð 0,19 g af amfetamíni og 0,81 g af kókaíni.

Ákærði greiði 193.927 krónur í útlagðan sakarkostnað og 120.000 krónur, að meðtöldum virðisaukaskatti, í málsvarnarlaun skipaðs verjanda síns, O-kk-ef E-kk-ef héraðsdómslögmanns.

Á-kk-nf M-kk-nf héraðsdómari kveður upp dóm þennan.

D ó m s o r ð:

Ákærði, S-kk-nf H-kk-nf E-kk-nf, sæti fangelsi í 30 daga.

Ákærði greiði og 130.000 króna sekt í ríkissjóð innan fjögurra vikna en sæti ella fangelsi í 10 daga.

Ákærði er sviptur ökurétti ævilangt.

Upptæk eru gerð 0,19 g af amfetamíni og 0,81 g af kókaíni.

Ákærði greiði 313.927 krónur í sakarkostnað, þar með talin 120.000 króna málsvarnarlaun skipaðs verjanda síns, O-kk-ef E-kk-ef héraðsdómslögmanns.

Á-kk-nf M-kk-nf